CELEX: 62018TN0723
Language: lv
Date: 2018-12-07 00:00:00
Title: Lieta T-723/18: Prasība, kas celta 2018. gada 7. decembrī – Barata/Parlaments

25.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 72/32
            
         
      Prasība, kas celta 2018. gada 7. decembrī – Barata/Parlaments
      (Lieta T-723/18)
      (2019/C 72/41)
      Tiesvedības valoda – angļu
      
         Lietas dalībnieki
      
      
         Prasītājs: João Miguel Barata (Evere, Beļģija) (pārstāvji: G. Pandey, D. Rovetta un V. Villante, advokāti)
      
         Atbildētājs: Eiropas Parlaments
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  pirmkārt, atcelt Eiropas Parlamenta Ģenerālsekretariāta 2018. gada 23. jūlija lēmumu, ar kuru tika noraidītas prasītāja sūdzības atbilstoši Eiropas Savienības Civildienesta noteikumu 90. panta 2. punktam, kuras tika iesniegtas 2018. gada 2. februārī un 2018. gada 13. aprīlī;
               
            
                  —
               
               
                  otrkārt, atcelt Cilvēkresursu attīstības direktora 2018. gada 22. marta lēmumu, ar ko ir atteikts pārskatīt prasītāja lūgumu piedalīties 2017. gada sertifikācijas procesa apmācības programmā un faktiski viņš ir izslēgts no 2017. gada sertifikācijas procesa;
               
            
                  —
               
               
                  treškārt, atcelt Cilvēkresursu attīstības direktora 2017. gada 8. decembra un 2017. gada 21. decembra lēmumus, ar kuriem prasītāja pieteikums ir atzīts par nepieņemamu tikai tāpēc, ka viņa pieteikumā apmācības programmai saistībā ar 2017. gada sertifikācijas procedūru nav satura radītāja;
               
            
                  —
               
               
                  ceturtkārt, atcelt Parlamenta 2018. gada 1. marta lēmumu, ar kuru prasītājam ir paziņoti kopējie rezultāti un tas, ka viņš nav iekļauts 2017. gada sertifikācijas procedūrai izraudzīto ierēdņu skaitā pieteikuma nepieņemamības dēļ;
               
            
                  —
               
               
                  piektkārt, atcelt personālam izplatīto 2017. gada 22. septembra paziņojumu par konkursu;
               
            
                  —
               
               
                  visbeidzot, atcelt no tā izrietošo to ierēdņu saraksta projektu, kuri ir atlasīti dalībai minētajā apmācības programmā;
               
            
                  —
               
               
                  vajadzības gadījumā provizoriski, pamatojoties uz Līguma par Eiropas Savienības darbību 277. pantu, atzīt Civildienesta noteikumu 90. pantu par spēkā neesošu un nepiemērojamu šajā tiesvedībā.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvots, ka ir pārkāpts pienākums norādīt pamatojumu, Civildienesta noteikumu 25. pants un Līguma par Eiropas Savienības darbību 296. pants.
               
            
                  2.
               
               
                  Ar otro pamatu tiek apgalvots, ka ir pārkāpts samērīguma princips un labas pārvaldības princips, kā arī prasītāja tiesības uz aizstāvību un tiesības tikt uzklausītam, un tādējādi ir pārkāpts Eiropas Savienības Pamattiesību hartas 41. pants.
               
            
                  3.
               
               
                  Ar trešo pamatu tiek apgalvots, ka ir pārkāpts Eiropas Savienības Pamattiesību hartas 41. pantā noteiktais labas pārvaldības pienākums un ir pieļauta acīmredzama kļūda vērtējumā.
               
            
                  4.
               
               
                  Ar ceturto pamatu tiek apgalvots, ka ir pārkāpts Regulas Nr. 1/58 (1) 1., 2., 3. un 4. pants, kā arī vienlīdzīgas attieksmes un nediskriminācijas principi.
               
            
         (1)  Regula Nr. 1 (1958. gada 15. aprīlis), ar ko nosaka Eiropas Ekonomikas kopienā lietojamās valodas (OV 1958, 17, 385. lpp.).